Publication: Magyar Közlöny
Issue: MK-1999-17 (Year: 1999, Number: 17)
Era: 1990-2004
Section: végrehajtásáról rendelkező 217/1997. (XII. 1.) Korm. rendelet (a továbbiakban: Vhr.) 17. §-ának (1) bekezdése
Paragraph Index: 307

(3) A 11. § (3) bekezdése szerinti számításnál 1,0 szakképzettségi szorzót kell alkalmazni, ha a háziorvosi szolgálatot tartósan — három hónapot meghaladóan — helyettesítő orvos látja el. Ha a helyettesítést a 15. § szerinti praxisközösségben a praxisközösség orvosa látja el, akkor a helyettesítést ellátó orvos szakképzettségi szorzójának a figyelembevételével történik a számítás. A helyettesítéssel ellátott praxis 14. § (2)—(4) bekezdése szerinti fixdíj egy év után 60 százalékra csökken, és a 14. hónapot követően a helyettesítés idejére a fixdíjfolyósítást szüneteltetni kell. A fixdíj folyósítása szempontjából nem tekinthető tartós helyettesítésnek, ha a praxis ellátására a szolgáltató teljes munkaidőben másik szakorvost foglalkoztat.

Source: https://magyarkozlony.hu/hivatalos-lapok/c30685b645dbd9ac29411b44cbd7ba4601859dd2/dokumentumok/4565c160cbaf7697d2f659e03d9298121f3edf06/letoltes